శాన్ అంటోనియో
1887 లో మొదటి రైలుమార్గం శాన్ అంటోనియో చేరుకున్న తరువాత నగరం చాలాకాలం సరిహద్దు నగరంగా మిగిలి పోలేదు. నగరంలోకి అమెరికన్ ప్రధాన ప్రజా వాహిని రావడం మొదలైంది. 20 వ శతాబ్ద ప్రారంభంలో డౌన్ టౌన్ వీధులు అనేక చారిత్రక భవనాలను ధ్వంసం చేస్తూ కార్లు మరియు ఆధునిక వాహనాల రాక పోకలకు తగిన వసతి కల్పిస్తూ వెడల్పు చేయబడ్డాయి.
నైరుతి అమెరికన్ అనేక పురపాలక సంఘాల మాదిరి శాన్ అంటోనియో క్రమమైన జనసంఖ్య అభివృద్ధిని చవిచూసింది. 35 సంవత్సరాల కాలంలో నగర జనసంఖ్య రెండింతలు అయింది. 1970 లో 6,50,000 మాత్రమే ఉన్న జనసంఖ్య 2005నాటికి 1.2 మిలియన్లు ఉంటుందని అంచనా. క్రమమైన జసంఖ్య అభివృద్ధి మరియు భూమిని కలుపుతూ పోవడం (గణనీయంగా అభివృద్ధి చేయబడిన నగర వైశాల్యం)1990 అధికారిక గణాంకాలు శాన్ అంటోనియో నగరంలో జనసంఖ్యలో హిస్పానికన్లు 55.6%, నల్లవారు 7% మరియు హిస్పానికన్లు కాని శ్వేత జాతీయులు 36.2% ఉన్నట్లు సూచిస్తుంది.
శాన్ అంటోనియో తన పక్కన ఉన్న నగరం రాష్ట్ర రాజధాని అయిన ఆస్టిన్ నైరుతి దిశగా 75 మైళ్ళ దూరంలో ఉంది. ఈ నగరం హ్యూస్టన్ నగరానికి 190 మైళ్ళ దూరంలో అలాగే డల్లాస్ నగరానికి దక్షిణంగా 250 మైళ్ళ దూరంలో ఉంది. 2000 నాటికి సంయుక్త రాష్ట్రాల గణాంకాలు అనుసరించి నగర వైశాల్యం 412.07 చదరపు మైళ్ళు (1,067.3 చదరపు కిలోమీటర్లు) ఉంటుందని అంచనా. ఇందులో 407.56 చదరపు మైళ్ళు (1,055.6 చదరపు కిలోమీటర్లు ) (98.9%) భూప్రాంతం మరియు 4.51చదరపు మైళ్ళు (11.7 చదరపు కిలోమీటర్లు ) (1.1%) జలప్రాంతం. నగరం ఏటవాలు భూములలో ఉపస్థితమై ఉంది. శాన్ అంటోనియో నగరం సముద్ర మట్టానికి 772 అడుగుల ఎత్తులో ఉంది.
బార్బడోస్
బార్బడోస్ (ఆంగ్లం :Barbados), కరీబియన్ సముద్రానికి తూర్పున గలదు. ఇది ఒక ఖండపు ద్వీపం. అట్లాంటిక్ మహాసముద్రంలో గలదు. కరీబియన్ సముద్రంలోని ఉత్తర అమెరికా ఖండంలోని లెసర్ అంటిల్లెస్‌లో బార్బడోస్ ఒక ద్వీపదేశం. ఈ ద్వీపం పొడవు 34 కి.మీ. వెడల్పు 23 కి.మీ ఉంటుంది.వైశాల్యం 432చ.కి.మీ. ఇది ఉత్తర అట్లాంటిక్ పశ్చిమ తీరంలో విండ్వర్డ్ ద్వీపాలు మరియు కరీబియన్ సముద్రానికి తూర్పున 100కి.మీ దూరంలో సెయింట్ విన్సెంట్, గ్రెనడిన్స్కు తూర్పుగా 168కి.మీ దూరంలో! ట్రినిడాడ్, టొబాగో ఈశాన్యంలో 400కి.మీ దూరంలో ఉంది.బార్బొడస్ అట్లాంటిక్ హరికేన్ బెల్ట్‌కు వెలుపల ఉంది.బార్బొడస్ రాజధాని నగరం మరియు అతిపెద్ద నగరం బ్రిడ్జ్‌టౌన్;బార్బడోస్. ఈద్వీపంలో 13వ దశాబ్ధం వరకు ఐలాండ్ కరీబియన్లు (కలింగొ ప్రజలు) నివసించారు. అంతకు పూర్వం అమెరిండియన్లు నివసించారు. 15వ శతాబ్ధంలో స్పెయిన్ నావికులు బార్బడోస్ దీవిని సందర్శించి ఈదీవిని స్పెయిన్ సాంరాజ్యం కొరకు స్వాధీనం చేసుకున్నారు. 1511లో ఇది మొదటిసారిగాస్పెయిన్ మ్యాప్‌లో చిత్రీకరించబడింది. 1536 లో పోర్చుగీసు ప్రజలు ఈ దీవిని సందర్శించి దీనిని స్వాధీనం చేసుకోవడానికి ప్రయత్నించకుండా దీవిని వదిలి వెళ్ళారు. పోర్చుగీసువారు ద్వీపవాసులకు అడవిపందుల మాసభక్షణ చేయడం పరిచయం చేసారు. 1625లో " ఆలివ్ బ్లోసం " అనే ఆంగ్లేయనౌక బార్బడోస్ ద్వీపానికి చేరుకుని నౌకద్వారా వచ్చిన సైనిక బృందం ఈద్విపాన్ని " మొదటి జేంస్ రాజు " తరఫున స్వాధీనం చేసుకున్నది. 1627లో ఇంగ్లాండు నుండి వచ్చిన బృందం బార్బడోస్‌లో మొదటి సెటిల్మెంటు స్థాపించింది. అది ముందుగా ఆగ్లేయ సెటిల్మెంటుగా ఉండి తరువాత బ్రిటిష్ కాలనీగా మారింది. 
షుగర్ కాలనీగా ఈదీవి 1807లో బానిసవ్యాపారం రద్దుచేసే వరకు ఆగ్లేయుల ఆఫ్రికన్ బానిసవ్యాపార కేంద్రంగా మారింది. 1966లో బార్బడోస్ స్వతంత్ర దేశంగా మారింది. అయినప్పటికీ రెండవ ఎలిజబెత్ పాలనలో బ్రిటిష్ సాంరాజ్యంలోని కామంవెల్త్ రాజ్యాలలో ఒకటిగా కొనసాగింది. 
ఈద్వీపం జసంఖ్య 2,80,121. వీరిలో ఆఫ్రికన్లు అధికసంఖ్యలో ఉన్నారు. అట్లాంటిక్ ద్వీపదేశంగా వర్గీకరించబడినప్పటికీ బార్బడోస్ కరీబియన్‌లో భాగంగా భావించబడుతుంది. ఇది ప్రధాన పర్యాటక కేంద్రాలలో ఒకటిగా ఉంది.40% మంది పర్యాటకులు యు.కె. నుండి వస్తుంటారు, యు.ఎస్. మరియు కెనడా పర్యాటకులు సంఖ్యాపరంగా ద్వితీయస్థానంలో ఉన్నారు.2014లో " ట్రాంస్పరెంసీ ఇంటర్నేషనల్ " కరప్షన్ పర్సెప్షంస్ ఇండెక్స్ వర్గీకరణలో బార్బొడోస్ అమెరికా ఖండాలలో యు.ఎస్.తో కలిసి సంయుక్తంగా ద్వితీయ స్థానంలో ఉంది. మొదటి స్థానంలో కెనడా ఉంది. అలాగే అంతర్జాతీయంగా సంయుక్తంగా 17వ స్థానంలో (యు.ఎస్., హాంగ్‌కాంగ్ మరియు ఐర్లాండు దేశాలకు సమానంగా)జపాన్, బెల్జియం తరువాత స్థానంలో ఉంది. 
బారడోస్ అనే పేరుకు పోర్చుగీసు పదం ఓ బారబ్డొస్ లేక స్పెయిన్ పదం లాస్ బార్బడొస్ మూలంగా ఉండవచ్చని భావిస్తున్నారు. రెండింటికి " గడ్డం ఉన్న " అని అరధం. ఒకప్పుడు ఇక్కడ నిచసించిన స్థానిక ఐలాండ్ కరీబియన్లు గడ్డంతో ఉండేవారని లేక సముద్రపు తీరంలో ఉన్న శిలలపై పడుతున్న సముద్రపు నురగ గడ్డంలా కనిపించడం కారణంగా ఈద్వీకి ఈపేరు వచ్చి ఉండవచ్చని భావిస్తున్నారు. 1519లో జెనోయా మ్యాప్ మేకర్ " విస్కాంటే మగియోలో " బార్బొడస్ ఖచ్ఛితమైన ఉపస్థితిని సూచిస్తూ ద్వీపాన్ని బార్బొడస్ అని పేర్కొన్నాడు. అదనంగా లీవార్డ్ ఐలాండ్స్ లోని బార్బుడా ద్వీపంపేరును ఇది పోలి ఉంది.ఒకప్పుడు స్పానిషులు ఈదీవికి లాస్ బార్బుడాస్ అని నామకరణం చేసారు.బార్బడోస్ చేరిన మొదటి యురేపియన్ ఎవరు అన్నది స్పష్టంగా లేదు.కొంతమంది మాత్రమే గుర్తించిన ఆధారాలు స్పానిషులు ఈదీవిని మొదటిసారి సందర్శించి ఉండవచ్చు అని తెలియజేస్తుంది. ఇతరులు పోర్చుగీసు చరిత్రను విశ్వసిస్తున్నారు. 
బ్రెజిల్ నుండి వచ్చిన యురేపియన్ అని కొంతమంది భావిస్తున్నారు. కొంబియన్ పూర్వ శకంలో బార్బొడియా " ఇచిరౌగానియం " అని పిలువబడింది.ఇతర ప్రాంతాలలో నివసించిన స్థానిక అరవాకన్ మాట్లాడే ప్రజల నుండి ఈపదం వచ్చిందని " తెల్లని దంతాలు కలిగిన ఎర్రని భూమి " అని దీనికి అర్ధం అని భావిస్తున్నారు.